ประกาศกระทรวงการคลังประกาศกระทรวงการคลังเรื่องหลักเกณฑ์และวิธีการในการขออนุญาตมีสำนักงานอำนวยสินเชื่อและเงื่อนไขในการอนุญาต อาศัยอำนาจตามความในมาตรา๑๐ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒รัฐมนตรีว่าการกระทรวงการคลังจึงออกประกาศ ดังต่อไปนี้ข้อ ๑ ให้ยกเลิกประกาศกระทรวงการคลัง เรื่องหลักเกณฑ์และวิธีการในการขออนุญาตมีสำนักงานอำนวยสินเชื่อและเงื่อนไขในการอนุญาตลงวันที่ ๓ มีนาคม ๒๕๓๗ และประกาศกระทรวงการคลัง เรื่องหลักเกณฑ์และวิธีการในการขออนุญาตมีสำนักงานอำนวยสินเชื่อและเงื่อนไขในการอนุญาต (ฉบับที่ ๒) พ.ศ. ๒๕๓๗ ลงวันที่ ๔ กรกฎาคม ๒๕๓๙ข้อ ๒ ในประกาศนี้คำว่า สำนักงานอำนวยสินเชื่อหมายความว่าสำนักงานสาขาของบริษัทเงินทุนประเภทจำกัดขอบเขตการประกอบธุรกิจเงินทุนเฉพาะที่กำหนดในประกาศนี้ข้อ ๓ บริษัทเงินทุนที่จะขออนุญาตจัดตั้งสำนักงานอำนวยสินเชื่อได้ต้องมีคุณสมบัติดังนี้(๑) มีเงินทุนจดทะเบียนและทุนซึ่งชำระแล้วเป็นไปตามที่กฎหมายกำหนด(๒) ปฏิบัติตามกฎหมายคำสั่งรัฐมนตรีว่าการกระทรวงการคลัง และคำสั่งธนาคารแห่งประเทศไทยโดยเคร่งครัดและไม่เป็นผู้ที่ปฏิบัติขัดกับนโยบายของทางการ(๓) มีฐานะการดำเนินงานดีมีระบบการจัดการ การควบคุมภายใน และการบริหารงานอย่างมีประสิทธิภาพตลอดจนมีความพร้อมในด้านบุคลากร(๔) มีสัดส่วนสินทรัพย์ประจำต่อเงินกองทุนอยู่ในเกณฑ์ที่สมควรและไม่เกิน ๑ เท่าของเงินกองทุน(๕) มีเงินกองทุนและมีการกันสำรองได้ครบถ้วนตามเกณฑ์ที่ธนาคารแห่งประเทศไทยกำหนดข้อ ๔สำนักงานอำนวยสินเชื่อที่จะขออนุญาตจัดตั้งได้จะต้องตั้งอยู่นอกเขตกรุงเทพมหานครข้อ ๕ ให้บริษัทเงินทุนที่มีคุณสมบัติตามข้อ ๓และประสงค์จะมีสำนักงานอำนวยสินเชื่อขออนุญาตต่อรัฐมนตรีว่าการกระทรวงการคลัง โดยยื่นคำขอที่ธนาคารแห่งประเทศไทยจำนวน ๒ ชุดคำขออนุญาตอย่างน้อยต้องมีรายการดังต่อไปนี้(๑) วัน เดือน ปีที่ยื่นคำขออนุญาต(๒) ชื่อบริษัทผู้ขออนุญาต(๓) จำนวนสำนักงานอำนวยสินเชื่อที่จะขออนุญาต(๔) สถานที่ตั้งสำนักงานอำนวยสินเชื่อโดยจัดทำแผนที่พอสังเขปแสดงปริมณฑลด้วยในกรณีที่ไม่สามารถระบุสถานที่ตั้งได้แน่นอนให้ระบุอำเภอและจังหวัดที่จะจัดตั้งสำนักงานอำนวยสินเชื่อ(๕) แผนการดำเนินงานของสำนักงานอำนวยสินเชื่อที่จะจัดตั้งและระยะเวลาที่คาดว่าจะถึงจุดคุ้มทุน(๖) วิธีปฏิบัติงานและการควบคุมภายในของสำนักงานอำนวยสินเชื่อและระหว่างสำนักงานใหญ่กับสำนักงานอำนวยสินเชื่อ(๗) ผังการจัดองค์กรของแต่ละสำนักงานสายการปฏิบัติงานและการควบคุมบังคับบัญชาและคุณวุฒิและประสบการณ์ของพนักงาน(๘) ระบบการประสานงานระหว่างสำนักงานอำนวยสินเชื่อกับสำนักงานใหญ่ข้อ ๖ สำนักงานอำนวยสินเชื่อให้ประกอบธุรกิจได้เฉพาะธุรกิจเงินทุนตามประเภทที่ได้รับอนุญาตและธุรกิจอื่นที่ได้รับอนุญาตตามมาตรา ๒๐ (๖) แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒แต่จะหาเงินทุนจากประชาชนไม่ได้ข้อ ๗ บริษัทเงินทุนที่ได้รับอนุญาตให้จัดตั้งสำนักงานอำนวยสินเชื่อต้องปฏิบัติตามเงื่อนไขดังต่อไปนี้(๑) ต้องเปิดให้บริการ ณสำนักงานอำนวยสินเชื่อภายใน ๑ ปีนับแต่วันที่ได้นับอนุญาตหากไม่สามารถดำเนินการได้ ให้ถือว่าการอนุญาตเป็นอันสิ้นผล(๒) ต้องจัดให้มีเจ้าหน้าที่ออกไปตรวจสอบกิจการและสินทรัพย์ของสำนักงานอำนวยสินเชื่ออย่งน้อยปีละ๑ ครั้ง(๓) ต้องแจ้งกำหนดวันเปิดให้บริการของสำนักงานอำนวยสินเชื่อต่อธนาคารแห่งประเทศไทยก่อนวันเปิดให้บริการไม่น้อยกว่า๑๕ วันข้อ ๘บริษัทเงินทุนอาจยื่นขออนุญาตต่อรัฐมนตรีว่าการกระทรวงการคลังเพื่อยกระดับสำนักงานอำนวยสินเชื่อขึ้นเป็นสำนักงานสาขาที่จัดหาเงินทุนจากประชาชนได้ด้วยเมื่อสำนักงานอำนวยสินเชื่อนั้นมีคุณสมบัติ ดังต่อไปนี้(๑) ให้สินเชื่ออย่างต่อเนื่องแก่สาขาเศรษฐกิจที่ก่อให้เกิดการผลิตและมีการบำรุงรักษาสภาพแวดล้อมรวมทั้งมิใช่เป็นการให้สินเชื่อแก่ธุรกิจเก็งกำไร(๒) มีระบบการบริหารความเสี่ยงและการควบคุมภายในที่มีประสิทธิภาพ(๓) มีการขยายสินเชื่อให้แก่ลูกค้าที่มีภูมิลำเนาอยู่ในภูมิภาคอย่างต่อเนื่องและมียอดคงค้างสินเชื่อในภูมิภาคณ วันยื่นขออนุญาตไม่ต่ำกว่า ๑๕๐ ล้านบาทข้อ ๙ บริษัทเงินทุนที่ประสงค์จะยกระดับสำนักงานอำนวยสินเชื่อขึ้นเป็นสำนักงานสาขาตามข้อ๘ ให้ขออนุญาตต่อรัฐมนตรีว่าการกระทรวงการคลังโดยยื่นคำขอที่ธนาคารแห่งประเทศไทยจำนวน ๒ ชุดคำขออนุญาตอย่างน้อยต้องมีรายการดังต่อไปนี้(๑) วัน เดือน ปีที่ยื่นคำขออนุญาต(๒) ชื่อบริษัทผู้ขออนุญาต(๓) จำนวนและสถานที่ตั้งของสำนักงานอำนวยสินเชื่อที่จะขออนุญาตยกระดับขึ้นเป็นสำนักงานสาขา(๔) แผนการดำเนินงานของสำนักงานสาขาและประมาณการให้กู้ยืมเงินและการกู้ยืมเงินหรือรับเงินจากประชาชนของสำนักงานสาขา(๕) รายงานการประเมินผลการปฏิบัติงานและการควบคุมภายในของสำนักงานอำนวยสินเชื่อและระหว่างสำนักงานใหญ่กับสำนักงานอำนวยสินเชื่อ(๖) ผังการจัดองค์กรของสำนักงานสาขาสายการปฏิบัติงานและควบคุมการบังคับบัญชาคุณวุฒิและประสบการณ์ในการทำงานของพนักงานข้อ ๑๐ในกรณีที่รัฐมนตรีว่าการกระทรวงการคลังอนุญาตให้มีสำนักงานอำนวยสินเชื่อและหรืออนุญาตให้ยกระดับสำนักงานอำนวยสินเชื่อขึ้นเป็นสำนักงานสาขาที่จัดหาเงินทุนจากประชาชนได้ด้วยรัฐมนตรีว่าการกระทรวงการคลังจะกำหนดเงื่อนไขใด ๆให้ต้องปฏิบัติเพิ่มเติมด้วยก็ได้ข้อ ๑๑[๑] ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๑๐ กรกฎาคม พ.ศ.๒๕๔๖ร้อยเอก สุชาติ เชาว์วิศิษฐรัฐมนตรีว่าการกระทรวงการคลังญาณี/พิมพ์๑๖ ตุลาคม ๒๕๔๖ญาณี/แก้ไข๓๐ตุลาคม ๒๕๔๖ต่อศักดิ์/พัลลภ/ตรวจ๓๑ตุลาคม ๒๕๔๖A+B[๑]รก.๒๕๔๖/พ๗๙ง/๓/๒๓ กรกฎาคม ๒๕๔๖